Το βίντεο ανέβασε στον προσωπικό του λογαριασμό στο Facebook το μέλος του Ρουβίκωνα, Γιώργος Καλαϊτζίδης

Καταγγελία για επίθεση σε μοτοσικλετιστή από αστυνομικούς-συνοδούς επισήμου δημοσίευσε στον προσωπικό του λογαριασμό στο Facebook το μέλος του Ρουβίκωνα, Γιώργος Καλαιτζίδης. Το περιστατικό έλαβε χώρα το μεσημέρι της Δευτέρας στην οδό Μιχαλοκοπούλου στο κέντρο της Αθήνας.

Το κείμενο συνοδεύεται από βίντεο. Αυτούσια η καταγγελία έχει ως εξής:

«Το βίντεο αυτό είναι από ένα σημερινό συμβάν που έγινε στις 12.30 το μεσημέρι στην συμβολή των οδών Μιχαλακοπούλου και Ξενίας.

Από την Μιχαλακοπούλου πέρασαν παράνομα με κόκκινο χωρίς ούτε καν να έχουν βάλει τις σειρήνες ενα αμάξι με φιμέ τζάμια επισήμου πιθανώς Υπουργού.Το αμάξι είχε αστυνομική συνοδεία που επέβαινε σε μηχανές.

Πήγαν να πέσουν επάνω σε έναν άνθρωπο που επέβαινε σε μηχανάκι και πέρναγε κανονικά από την οδό Ξενίας.Οι αστυνομικοί σταμάτησαν τον πέταξαν κάτω μαζί με το μηχανάκι του και άρχισαν να τον χτυπούν και να τον βρίζουν.

Ταυτόχρονα τραμπουκίζουν όποιον διαμαρτύρεται και προσπαθεί να επέμβει.

Δεν φτάνει δηλαδή που πήγαν να τον σκοτώσουν τον άνθρωπο επειδή πέρασαν παράνομα με κόκκινο τον χτυπάνε κιόλας. Φυσικά το αμάξι με τα φιμέ τζάμια και τον "επίσημο" έφυγε κατ' ευθείαν. Έχουν ξεφύγει τελείως τα πράγματα. Εντελώς όμως».